ابن جمیزی

ابو حسن بہاء الدین علی بن ہبۃ اللہ بن سلامہ بن مسلم لخمی مصری شافعی،​​​​ المعروف ابن الجمیزی (559ھ - 649ھ / 1164ء - 1252ء) ایک مصری شافعی فقیہ اور محدث تھے، جو قاہرہ سے تعلق رکھتے تھے۔ وہ فقہ اور اسلامی حدیث کے ممتاز عالم تھے۔
 حالات زندگی 
ابن جمیزی (559ھ/1164ء - 649ھ/1252ء) قاہرہ میں پیدا ہوئے۔ انھوں نے دس برس کی عمر میں مکمل قرآن کریم حفظ کر لیا۔ ان کے والد نے انھیں شام اور بغداد کے سفر پر ساتھ لے گئے، جہاں انھوں نے حافظ ابن عساکر، ابو الحسن البطائحي اور قاضی شرف الدین ابن ابی عصرون التمیمی سے علم حاصل کیا اور ان سے فقہ کی تعلیم حاصل کی۔ مزید برآں، انھوں نے عبد الحق الیوسفی، یحییٰ بن السقلاتونی، محمد بن نسیم، ابو الطاہر سلفی، ابو طالب اللخمی اور ابن بری نحوی جیسے اساتذہ سے بھی علم حاصل کیا۔خير الدين الزركلي (2002)، الأعلام: قاموس تراجم لأشهر الرجال والنساء من العرب والمستعربين والمستشرقين (ط. 15)، بيروت: دار العلم للملايين، ج. 5، ص. 30
ابن جمیزی نے شافعی فقہ میں مہارت حاصل کی اور جامع قاہرہ میں خطابت کے فرائض سر انجام دیے۔ وہ قاہرہ میں علمی مشیخیت کے اعلیٰ مقام پر فائز ہوئے۔ انھوں نے دمشق، مکہ اور قاہرہ میں علمی روایات کو آگے بڑھایا۔ ان سے کئی علما نے علم حاصل کیا، جن میں رضی الدین الطبری، علم الدین البرزالی، زکی الدین المنذری، ابن النجار، شرف الدین الدمیاطی، ابن الصیرفی، الامین ابن النحاس اور ابن الشیرازی شامل ہیں۔
شمس الدین ذہبی نے ان کے بارے میں کہا:
 "ابن الجمیزی علی بن ہبہ اللہ اللخمی مصر کے شیخ، عالم، مفتی، قاری، شافعی خطیب اور مدرس تھے۔ وہ 559ھ کو مصر میں پیدا ہوئے اور 649ھ میں ذی الحجہ کے مہینے میں وفات پائی۔ وہ 90 سال سے زائد عمر پا کر دنیا سے رخصت ہوئے۔"
ابن العماد حنبلی نے ان کے متعلق کہا:
 "ابن الجمیزی، علامہ بہاء الدین ابو الحسن علی بن ہبہ اللہ اللخمی مصری شافعی، مصر کے مسند اور خطیب و مدرس تھے۔ وہ اپنے وقت کے علما کے رئیس تھے۔ عوام اور خواص میں انتہائی معزز اور اپنے علاقے میں فتاویٰ کے مرکز تھے۔ ان سے بے شمار لوگوں نے علم حاصل کیا۔"شمس الدين الذهبي (2006)، سير أعلام النبلاء، تحقيق: محمد أيمن الشبراوي، القاهرة: دار الحديث، ج. 16، ص. 424ابن العماد الحنبلي (1986)، شذرات الذهب في أخبار من ذهب، تحقيق: محمود الأرناؤوط، عبد القادر الأرناؤوط (ط. 1)، دمشق، بيروت: دار ابن كثير، ج. 7، ص. 425 - 426

 حوالہ جات 

زمرہ:قاہرہ میں پیدا ہونے والی شخصیات
زمرہ:مسلم الٰہیات دان
زمرہ:عرب سائنس دان
زمرہ:مسلمان علما
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع ویکی ڈیٹا حوالہ جات
زمرہ:559ھ کی پیدائشیں
زمرہ:649ھ کی وفیات